Stràdda Acquarón (Zêna)

A Stràdda Acquarón a l'é 'na stràdda rescidençiâle do quartê de Castéletto a Zêna. A l'é stæta costroîa vèrso a fìn do sécolo XIX pe permétte l'urbanizaçión do sciànco de ponénte da colìn-a de Bachérnia, partìndo da-a Circonvalaçión a Mónte, a-a quæ a l'é colegâ.

 Stöia 
O Pêo Acquarón, o propiêtâio de l'época de Vìlla Acquarón, ciamâ d'ancheu Vìlla Màddre Cabrini, o l'à dæto 'n fòrte inpùlso a-a costruçión da stràdda. Defæti, into 1886, o l'à fæto costroî a pròpie spéize l'èrta miâgia inta pàrte inferiô do pàrco da vìlla, ch'a l'é d'arénbo pe l'ùrtima fàscia de terén ch'a s'avànsa in scîa Stràdda de Càfaro. A ògni mòddo, çìnque ànni dòppo, l'Acquarón o l'é ariescîo a cêde a propiêtæ da miâgia a-o Comùn de Zêna, con tùtti i réizeghi asociæ.

 Descriçión 
A tabélla chi de sótta a contêgne tùtti i scîti d'interésse che s'avànsan in sciâ Stràdda Acquarón. Into rèsto di nùmeri cìvichi gh'é sorviatùtto di cazaménti scignorîli tiæ sciù tra a fìn do sécolo XIX e o prinçìpio de quéllo sucescîvo.
InmàgineN°NómmeDescriçiónsenza_cornice|125x125px5RAscensô Magénta-Cròcco (intrâ Acquarón)Da-arénte a-o cìvico 5R, ciù ò mêno dòppo 150 mêtri da l'inìçio da Stràdda Acquarón, gh'é, in sciâ drîta, l'intrâ a unn-a de galerîe ch'arîvan a-a bâze de l'ascensô Magénta-Cròcco.
L'âtra intrâ pi-â staçión de vàlle a l'é pe cóntra quélla in sce Córso Magénta, lóngo l'âtra rîva da colìn-a de Bachérnia.senza_cornice|125x125px22Vìlla Màddre CabriniA partî da-o Sèteçénto a Vìlla Màddre Cabrini, za Vìlla ò Palàçio Acquarón, a l'à avûo 'n ròllo centrâle pò-u svilùppo do quartê, eséndo stæta a prìmma rescidénsa de canpàgna costroîa inte l'antîgo pàize de Bachérnia. Inte l'Eutoçénto a vìlla e o sò propiêtâio, o Pêo Acquarón, són stæti asæ inportànti pe l'espansción urbâna a nòrd do Pónte Càfaro aprêuvo a l'avertûa de sta stràdda chi. Into Nêuvecénto a l'êa diventâ a sêde de 'n grànde colêgio, òua conosciûo cómme Schêua Sàn Pòulo. D'ancheu, o cazaménto prinçipâle o l'é convertîo a 'n ûzo de tîpo rescidençiâle.
A vìlla a prezénta de interesànti strutûe do Sèteçénto che se pêuan ancón védde a-o sò intèrno, méntre o de fêua o l'é pe cóntra rifinîo con di detàggi fæti segóndo o ciù modèrno stîle eclético.senza_cornice|168x168px52Gêxa de Sàn PòuloGêxa parochiâle conpréiza into vicariâto de Castelétto, inte l'arçidiòcexi de Zêna, o sò progètto o remónta a-o 1937 e o l'é 'n'òpera de l'architétto Pêo Finéschi. Diciarâ paròcchia a-i 12 de agósto do 1939, a sò strutûa atoâle a l'é stæta terminâ into 1959, dòppo tréi ànni de travàggi. Inte l'ànno a vegnî gh'é stæta a consacraçión do cazaménto, fæta a-i 28 de zùgno.
Drénto a-a gêxa gh'é dôe òpere do scultô Zâne Batìsta Airâdo, ö sæ o croxefìsso de brónzo mìsso into presbitêio e 'na stàtoa, de brónzo lê ascì, ch'a rafigûa o sànto titolâre da paròcchia.

 Comunicaçioìn 
A stràdda a l'é colegâ da-e coriêre do traspòrto pùblico locâle de l'AMT da lìnia 374, ch'a va da-a Stràdda de Òbèrto Cançelê scìnn-a l'asccianatûa de Castéletto. In particolâ, lóngo a Stràdda Acquarón gh'é e træ fermâte de:
 Acquarón 1/Pónte Càfaro (Acquarone 1/Ponte Caffaro - )
 Acquarón 2/Ferâri (Acquarone 2/Ferrari - )
 Acquarón 3/Cabrìn (Acquarone 3/Cabrini - )

 Nòtte 

 Bibliografîa 



 Âtri progètti 

Categorîa:Stràdde de Zêna